Kuala Lumpur (kayém geukheun paneuk: KL), atawa nan panyang jih Wilayah Persekutuan Kuala Lumpur, nakeuh nang nanggroë ngon banda rayeuek di Malaysia. Luwah wilayah nyan nakeuh 244 km² (94 mil²), ngön jumeulah ureuëng duëk 1,6 juta droë (keunira thôn 2010). Lam wilayah metropolitan Kuala Lumpur atawa nyang geuturi cit ngon Leumbah Klang, nakeuh jumeulah ureuëng duëk 5,7 juta droë. Kuala Lumpur nakeuh wilayah metropolitan ngon meutimoh leupah that na bagah di Malaysia, meuhat nyan bak jumeulah ureuëng duëk atawa bhaih ekonomi.
Di Kuala Lumpur teudong keuh Parlemen Malaysia. Banda nyoe dilè kon jeuët keu neuduëk pusat peumeurèntah eksekutif ngon mahkamah, dudoë phôn nibak 1999 mandum kantô peumeurèntah ngon mahkamah geupinah u Putrajaya. Meunan pih kantô cabeuëng padum-padum boh mahkamah mantong cit na di banda Kuala Lumpur nyan, meuligoë Yang di-Pertuan Agong raja neugara Keurajeuën Federasi Malaysia nakeuh disinan. Banda nyan bak uroë nyoë kajeuët keu pusat budaya ngon ekonomi Malaysia meuseubab ngon neuduëk utama Kuala Lumpur seubagoë nang nanggroë utama Malaysia. (lom... →)
Dayah nakeuh salah saboh teumpat meurunoe di Acèh. Masa away kön kana di Acèh. Dayah atawa dèah (meunurôt lugat ureueng da'irah Acèh Rayek, asay tutô nibak Bahsa Arab: زاوية (Zāwiyah), nyang hareutoejih sagoe, saweub bak masa Rasulullah saw. geupeurunoe umat Islam bak sagoe-sagoe meuseujid. Nan nyankeuh nyang geunguy sampoe 'an jinoë. Salang lam bhaih administrasi neugara di Indônèsia keu neukheun dayah kayém neugantoë ngon pesantren atawa pondok pesantren geupeusaban ngon neukheun nan teumpat meununtut èleumèe agama Islam di Indônèsia khusuihjih di pulo Jawa. (lom... →)
Wikipèdia hana geujamin ateuh teunuléh-teunuléh nyang na di Wikipèdia bahsa Acèh Wikimedia Foundation nakeuh po Wikipèdia, nyang hana meutanggông jaweueb meunyoe na teunuléh nyang salah bak Wikipèdia nyoe.